وليد المعلم كان دبلوماسى سورى من مواليد دمشق و وزير الخارجيه السوريه من سنة 2006 لسنة 2020 و نائب رئيس الوزرا من سنة 2012 لسنة 2020. اتولد وليد المعلم يوم 13 يناير سنة 1941 فى دمشق. و درس المرحله الابتدائى و الثانوى فى المدارس الحكوميه من 1948 لـ 1960, اخد الشهاده الثانويه من طرطوس و درجه البكالوريوس فى الاقتصاد من جامعه القاهره سنة 1963. كان وليد المعلم عضو فى الفرع الإقليمى السورى لحزب البعث العربى الاشتراكى, بدأ المعلم حياته المهنيه فى وزاره الخارجيه سنة 1964 و خدم فى البعثات السوريه الدبلوماسيه فى تنزانيا, السعوديه, إسبانيا و انجلترا, و سفير لسوريا فى رومانيا من سنة 1975 لسنة 1980. وب عد كده بقى رئيس لقسم التوثيق و الترجمه فى وزاره الخارجيه من سنة 1980 لسنة 1984, و مدير لاداره المكاتب الخاصه من سنة 1984 لسنة 1990, و سفير سوريا فى الولايات المتحده من سنة 1990 لسنة 2000 فى فترة مفاوضات السلام العربيه السوريه مع اسرائيل, بدايه سنة 2000 اتعيين معاون لوزير الخارجيه فاروق الشرع, و فى 2005, اتعين نائب لوزير الخارجيه, و تم تكليفه بإداره ملف العلاقات السوريه اللبنانيه من الرئيس بشار الاسد.